**ELŐTERJESZTÉS KÍSÉRŐ LAP**

**E-szám: 103/2014**

**Tárgy: Döntés Nagykovácsi Általános Iskola Intézményi Tanácsába való delegálásról**

**Előterjesztő neve:** Kiszelné Mohos Katalin polgármester

**Előadó neve:** Papp István jegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november 13.**

**Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 13.**

 **Polgármester**

**Tisztelt Képviselő-testület!**

**Döntést előkészítő Indokolás – Előzmény:**

A nemzeti köznevelésről szóló 2011. évi CXC. törvény (továbbiakban: Nkt) 73. § felhatalmazása alapján 2013. évben a Nagykovácsi Általános Iskola, valamint a Nagykovácsi Alapfokú Művészeti Iskola Intézményi Tanácsot hozott létre.

Az Nkt 73. § (3) bekezdése szerint: *„Az iskolában a helyi közösségek érdekeinek képviseletére a szülők, a tanulók, a nevelőtestület, az intézmény székhelye szerinti települési önkormányzat, egyházi jogi személyek, a helyi gazdasági kamarák azonos számú képviselőjéből és a fenntartó delegáltjából álló intézményi tanács hozható létre*.*”*

Nagykovácsi Nagyközség Önkormányzat képviselő-testülete az előbbiekben leírtak alapján 2013. október 31. napján hozott határozatot, amely szerint Nagykovácsi Általános Iskola és a Nagykovácsi Alapfokú Művészeti Iskola által létrehozott Intézményi Tanácsokba a képviselő-testület 2-2 tagot delegál.

**Tényállás:**

2014. október 12. megtartott helyi önkormányzati képviselők és polgármesterek választását követően 2014. október 22.-én az új képviselő-testület megalakult. A 165/2013.(X. 31.) számú képviselő-testületi határozat alapján a korábbi delegált tagoknak a megbízatása az új képviselő-testület megalakulásáig tartott. A Nagykovácsi Általános Iskola Igazgatója kérelemmel fordult az önkormányzathoz, annak érdekében, hogy az új képviselő-testület új delegáltakkal képviseltesse magát az Intézményi Tanácsban. A Nagykovácsi Alapfokú Művészeti Iskola Igazgatója arról tájékoztatott, hogy az iskolában létrehozott Intézményi Tanácsot megszüntették. A leírtak alapján szükséges az új delegáltak megválasztása, annak érdekében, hogy a közösségi munka a továbbiakban is zökkenőmentesen történjen.

**Döntési lehetőségek:**

A Képviselő-testületnek nyílt ülésen, egyszerű többséggel kell meghoznia a döntését.

**Mellékletek:**

* Nagykovácsi Általános Iskola Igazgatójának kérelme
* Nagykovácsi Alapfokú Művészeti Iskola Igazgatójának tájékoztatója.

Nagykovácsi, 2014. november 13.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés Nagykovácsi Általános Iskola Intézményi Tanácsába való delegálásról**

1. Nagykovácsi Nagyközség Önkormányzat Képviselő-testülete úgy dönt, hogy a Képviselő-testület megbízatásának időtartamára Nagykovácsi Általános Iskola Intézményi Tanácsába az alábbi személyeket delegálja:

………………………………………………………………………..

 ………………………………………………………………………..

1. A Képviselő-testület felkéri a Polgármestert, hogy döntéséről a Klebelsberg Intézményfenntartó Központot és az Intézményi Tanácsot tájékoztassa.

**Felelős:** polgármester, jegyző

**Határidő:** azonnal